**5. Slučaj -27.11. 2019.**

"22. ožujka 2016. između 10,30 i 10,45 sati u Zagrebu, nakon što se na osobni automobil marke "Mercedes E Coupe" reg. oznake ZG xxxx-yy s kojim se okrivljenik nalazio zaustavljen na raskrižju Zvonimirove i Šubićeve ulice čekajući zeleno svjetlo za njegov smjer vožnje, u alkoholiziranom stanju prišao ošt. M.Š. te se tijelom naslonio na njegov automobil i udario suvozačeva vrata automobila, prošavši kroz raskršće, okr. automobil zaustavio u Zvonimirovoj ulici kod kbr. 29 te izašao iz automobila, iz prtljažnika izvadio mač katanu te držeći ga u ruci prišao M.Š. koji se u tom trenutku nalazio kod stajališta tramvaja u Šubićevoj br.19, pa je, s ciljem …, prema njemu zamahnuo katanom te ga oštricom udario po glavi, a M.Š. podmetanjem lijeve ruke pokušao spriječiti daljnje udarce oštrice mača, uslijed kojeg udarca je M.Š. pao na tlo i zadobio povrede u vidu oguljotine na zatiljnom dijelu glave veličine 1 cm s manjim okolnim otokom te reznu ranu na dlanu lijeve šake duljine 2 cm, koje povrede su lake naravi"

Pitanja:

1. Obilježja koji kaznenih djela su ostvarena?
2. Koje/a kazneno djelo je počinjeno?
3. Je li relevantan doprinos oštećenika odnosno stanje u kojem se on nalazio? Ako ne zašto ne, ako da zašto?
4. Je li od važnosti sredstvo počinjenja i ako jest iz kojeg razloga?
5. Koje biste sankcije izrekli počinitelju i u kojem trajanju (uz primjenu odredbi o odmjeravanju kazne)?